SHBA: Në rrezik asistenca për papunësinë për shumë amerikanë
Pagesat nga kjo asistencë do të ndërpriten nëse Kongresi nuk merr masa për t’i zgjatur ato
Më shumë se një vit në mëkëmbjen e dobët ekonomike, niveli i papunësisë vazhdon të jetë gati 10 përqind. Miliona amerikanë kanë qënë pa punë për një vit apo më shumë – duke përjetuar një ngarkesë financiare dhe emocionale nga kjo situatë. Në Pensilvani, menaxheri i shitjeve Greg Rosen tani i papunë ka shkurtuar shumë shpenzime që nga ushqimet tek ilaçet dhe nuk mund të mbështesë më nënën e tij. Shumë të papunë janë të acaruar. Presidenti Barak Obama i ka kërkuar shpesh kongresit të zgjasë përfitimet federale për të papunët. Por Kongresi po bëhet gati për një tjetër betejë të zgjatjes së përfitimeve, si ajo në korrik kur republikanët kundërshtuan përfitime të mëtejshme në se nuk shkurtohen shpenzimet me të njëjtën masë. Ligjvënësi republikan Çarls BUstanI. Analistët theksojnë se asistenca për papunësinë duhet të jetë e përkohshme por recesioni i vështirë dhe rimëkëmbja e ngadalshme ekonomike ka bërë që shumë amerikanë të mbështeten në këto programe për një kohë të gjatë. Ekonomisti dhe ish zyrtari amerikan i thesarit Erik Toder. Zoti Toder shton se të papunët shpenzojnë zakonisht të gjitha përfitimet që marrin, duke stimuluar ekonominë në tërësi. Zgjatja e asistencës së papunësisë është një nga shumë çështjet që demokratët shpresojnë të zgjidhin në sesionin e fundit të vitit. Miratimi i tij konsiderohet i mundur në Dhomën e Përfaqësuesve por është me pikëpyetje në Senat ku republikanët mund të përdorin mocione proceduriale për të bllokuar legjislacionin. Disa të papunë kanë shtuar në të kaluarën protestat për të zgjatur përfitimet dhe thonë se janë gati ta bëjnë këtë përsëri – edhe me koston e krenarisë së tyre. thotë një protestuese. Shumë ekonomistë presin që niveli i papunësisë të qëndrojë mbi 9 përqind për disa muaj me rradhë.